經數:一五九七

經名:攝大乘論釋卷第六

頁數:三五一

上       欄

立法相三自性敎. 謂若說諸法皆無自性

無生無滅. 本來寂靜自性涅槃. 諸如是等永

無異門. 依遍計所執自性而說若說諸法

如幻陽炎夢1相光影影像谷2嚮水月變化.

諸如是等虛妄異門. 依依他起自性而說.

若說諸法眞如實際無相勝義法界空性. 諸

如是等眞實異門. 依圓成實自性而說. 於

此一切異慧及疑永無復轉. 由離所聞所

思法中我我所執者. 此中意說斷除法執.

斷法執故者. 乃至所聞所思法執我我

所. 終不於彼如實悟入. 由於現前現住安

立一切相中無所作意無所分別者. 謂加

行無分別智轉時. 如理作意住一切定心. 諸

相作意分別皆斷. 斷分別故者. 謂於現前色

等現住. 及骨[&FFFF]#等定所安立. 一切所緣諸境

界相. 皆不作意無所分別. 由無分別方便

能入. 若異分別終不能入. 現前自然住等

頌唯顯最後所斷義

論曰. 由何云何而得悟入

釋曰. 爲顯由此如是悟入故爲此問

論曰. 由聞熏習種類. 如理作意所攝. 似法似

義有見意言

釋曰. 由此悟入今當顯示. 此中由聞熏習

種類者. 謂由聞熏習爲因. 卽前所說悟入

任大乘習熏習等所生故. 應知是圓成實自

性所攝

論曰. 由四尋思. 謂由名義自性差別. 假立

尋思. 及由四種如實遍智. 謂由名事自性差

別. 假立如實遍智. 如是皆同不可得故. 以

中     欄

諸菩薩如是如實爲入唯識勤修加行. 卽

於似文似義意言. 推心文名唯是意言. 推

心依此文名之義亦唯意言. 推心名義自

性差別唯是假立. 若時證得唯有意言. 爾時

證知若名若義自性差別皆是假立. 自性差

別義相無故同不可得. 由四尋思. 及由四種

如實遍智. 於此似文似義意言. 便能悟入唯

有識性

釋曰. 如是悟入今當顯示由四尋思者. 謂

由名義自性等文之所顯說. 及由四種如實

遍智者. 謂由名事自性差別假立等文之所

顯說. 如實遍3知若名若事自性差別. 皆是假

立. 於中實義皆不可得. 是故說言如是皆同

不可得故. 又先推心若名若義自性差別唯

是假立. 後如實知如是眞實皆不可得. 於

推心時名爲尋思. 若如實知不可得時. 卽

名四種如實遍知

論曰. 於此悟入唯識性中. 何所悟入. 如何悟

入. 入唯識性. 相見二性及種種性. 若名若

義自性差別. 假自性差別義. 如是六種義皆

無故. 所取能取性現前故. 一時現似種種相

義而生起故. 如闇中繩顯現似蛇. 譬如

繩上蛇非眞實. 以無有故. 若已了知彼義

無者. 蛇覺雖滅繩覺猶在. 若以微細品類

分析. 此又虛妄色香味觸爲其相故. 此覺爲

依繩覺當滅. 如是於彼似文似義六相意

言. 伏除非實六相義時. 唯識性覺猶如蛇

覺. 亦當除遣. 由圓成實自性覺故  釋曰.

今於此中問所悟入及悟入譬. 唯識性者.

下        欄

唯有識性. 相見二性者. 顯示有相有見之

識. 顯現似因似所建立故名爲相. 種種性

者. 唯是一識顯現. 似有種種相生. 非速

疾故別別而現. 於此悟入唯識性中. 如是

三種爲所悟入. 一時現似種種相義而

生起故者. 謂似種種名句文相而生起故.

及似種種依止此義而生起故. 此中繩喩.

顯示悟入三種自性. 伏除非實六相義時

者. 謂於遣滅六相義時. 此中遣滅名爲伏

除

論曰. 如是菩薩悟入意言似義相故. 悟入

遍計所執性. 悟入唯識故悟入依他起性.

云何悟入圓成實性. 若已滅除意言聞法熏

習種類唯識之想. 爾時菩薩已遣義想. 一切

似義無容得生. 故似唯識亦不得生. 由是

因緣住一切義無分別名. 於法界中便得

現見相應而住. 爾時菩薩平等平等所緣能

緣無分別智已得生起. 由此菩薩名已悟

入圓成實性

釋曰. 悟入意言似義相故悟入遍計所執

性者. 謂知諸義唯是遍計分別所作. 由是

故言悟入遍計所執自性悟入唯識故悟入

依他起性者. 擧其唯識卽取意言. 了知一

切唯意言性. 由此悟入依他起性. 一切似義

無容得生者謂無如是品類實義可似其

生. 故似唯識亦不得生者. 謂唯識相亦不

得起. 何以故. 計有識時卽有義故. 從是

已後現證眞如. 此現證位不可宣說. 內自

證故. 爾時菩薩平等平等所緣能緣無分別

經數:一五九七

經名:攝大乘論釋卷第六

頁數:三五二

上         欄

智已得生起者. 所緣謂眞如. 能緣謂眞智.

此二平等譬如虛空. 卽是不住. 所取能取二

種性義. 由不分別所取能取. 是故說名無分

別智. 如是悟入圓成實性

論曰. 此中有頌

法補特伽羅    法義略廣1性

不淨淨究竟    名所行差別

釋曰. 如前所說住一切義無分別名. 何等

爲名. 幾品類義爲答此問. 以頌顯示名類

差別. 此中法名者. 謂色受眼耳等. 補特伽羅

名者. 謂佛2及隨信行等. 又法名者. 謂契經

等. 義名者. 謂依此法義. 略名者. 謂有情等.

廣名者. 謂彼一一各別能詮. 姓名者. 謂諸字

本母. 不淨名3者. 謂諸異生. 淨名者. 謂有學

等. 究竟名者. 謂一切法總相所緣. 是諸菩薩

所緣名類略有十種. 一法名謂眼等. 二補特

伽羅名謂我等. 三法名謂十二分敎. 四義名

謂此十二分敎所詮諸義. 五略名謂一切法

爲無爲等. 六廣名謂色受等及虛空等七姓

名. 謂阿字爲初訶字爲後. 八不淨名謂諸異

生. 九淨名謂諸見諦. 十究竟名謂一切法總

相所緣. 卽是二智所緣境界. 謂出世智及後

得智. 以一切法眞如實際爲所緣故. 以一

切法種種相別爲所緣故. 如十地等. 此中

意取於一切義總相緣智所緣境界. 如是品

類. 是諸菩薩名所行別

論品. 如是菩薩悟入唯識性故悟入所知

相. 悟入此故入極喜地. 善達法界生如來

家. 得一切有情平等心性. 得一切菩薩平等

中        欄

心性. 得一切佛平等心性. 此卽名爲菩薩見

道

釋曰. 生如來家者. 由此能令諸佛種4性

無斷絶故. 得一切有情平等心性者. 由作

是思. 如我自身欲般涅槃. 一切有情亦如

是故. 得一切菩薩平等心性者. 由得菩薩

等意樂故. 得一切佛平等心性者. 由此位

中得佛法身. 證得此故得一切佛平等心

性. 又得一切有情平等心性者. 謂證自他

平等性故. 如於自身欲盡衆苦. 於他亦

爾. 得一切菩薩平等心性者. 謂與一切菩

薩意樂加行皆平等故. 得一切佛平等心性

者. 見彼法界與己法界無差別故

論曰. 復次爲何義故入唯識性. 由緣總法

出世止觀智故. 由此後得種種相識智故.

爲斷及相阿賴耶識諸相種子. 爲長能觸

法身種子. 爲轉所依. 爲欲證得一切佛法.

爲欲證得一切智智. 入唯識性. 又後得智.

於一切阿賴耶識所生. 一切了別相中. 見如

幻等性無倒轉. 是故菩薩譬如幻師於所幻

事於諸相中. 及說因果常無[&FFFF]#倒

釋曰. 由緣總法出世止觀智故者. 謂由止

觀所顯智故. 爲斷及相阿賴耶識諸相種

子者. 此中及相是及因義. 於阿賴耶識中.

諸雜染法種子. 名阿賴耶識諸相種子. 復擧

相者. 爲欲顯示卽彼種子是所緣相. 如是

說已. 顯彼種子因果俱斷. 若無分別智斷一

切障證得佛法. 此後得智復何所用. 無分

別智不能宣說諸因果法. 無分別故. 由是

下         欄

因緣須後得智. 宣說所有諸因果法常無[&FFFF]#

倒. 譬如幻師於所幻事. 於一切阿賴耶識

所生者. 謂阿賴耶識爲因. 一切了別相中

者. 謂識爲因見相分中. 由後得智見如幻

等. 及宣說時皆無[&FFFF]#倒

論曰. 於此悟入唯識性時. 有四種三摩地.

是四種順決擇分依止. 云何應知. 應知由

四尋思. 於下品無義忍中. 有明得三摩地.

是煖順決擇分依止. 於上品無義忍中. 有明

增三摩地. 是頂順決擇分依止. 復由四種如

實遍5智已入唯識. 於無義中已得決定.

有入眞義一分三摩地. 是諦順忍依止. 從此

無間伏唯識想. 有無間三摩地. 是世第一法

依止. 應知如是諸三摩地. 是現觀邊

釋曰. 於一切處入眞觀時. 皆有四種順決

擇分. 故於此中亦應顯示. 是順決擇分法

止者. 謂決擇分因所依止義. 於下品無義忍

中有明得三摩地者. 謂於無義中起下品

愛樂. 以其明名. 顯下品無義智三摩地名.

顯此無義智所依止定. 於上品無義忍中

者. 謂於無義中起上品愛樂. 有明增三摩

地者. 謂以明名. 顯上品無義智三摩地名.

顯此無義智所依止定. 諦順忍依止者. 法無

我理名諦. 此忍順彼名諦順忍. 此云何成.

謂於外無中已決定者. 於無能取亦深愛

樂. 應知於利順忍轉時. 是現觀邊者. 謂現

觀時義

論曰. 如是菩薩已入於地. 已得見道. 已入

唯識. 於修道中云何修行. 於如所說安立

經數:一五九七

經名:攝大乘論釋卷第[&FFFF]#

頁數:三五三

上       欄

十地. 攝一切經皆現前中. 由緣總法出世後

得止觀智故. 經於無量百千俱□那庾多劫.

數修習故. 而得轉依. 爲欲證得三種佛身

精勤修行

釋曰. 於如所說安立十地者. 謂於隨說安

立菩薩1十種地中. 由緣總法者. 謂緣總相

非分別緣. 言出世者. 無分別智. 後得卽是

能成立智. 此不應說唯是世間. 由於世間

未積習故. 亦不應說唯出世間. 由隨世

間而2現前故. 由是因緣不可定說而得

轉依者. 由緣總智故得轉依. 爲欲證得

三種佛身精勤修行者. 謂我當證三種佛

身故勤修行

論曰. 聲聞現觀. 菩薩現觀有何差別. 謂菩薩

現觀與聲聞異. 由十一種差別應知. 一由

所緣差別. 以大乘法爲所緣故. 二由資持

差別. 以大福智二種資糧爲資持故. 三由

通達差別. 以能通達補特伽羅法無我故. 四

由涅槃差別. 攝受無住大涅槃故. 五由地

差別. 依於十地而出離故. 六七由淸淨差

別. 斷煩惱習淨佛土故. 八由於自他得

平等心差別. 成熟有情加行無休息故. 九

由生差別. 生如來家故. 十由受生差別. 常

於諸佛大集會中攝受生故. 十一由果差別.

十力無畏不共佛法. 無量功德果成滿故

釋曰. 由涅槃差別者. 以菩薩現觀攝受無

住大般涅槃. 聲聞不爾. 由淸淨差別者. 以

菩薩現觀永斷煩當及諸習氣. 能淨佛土.

聲聞不爾

中      欄

論曰. 此中有二頌

名事互爲客    其性應尋思

於二亦當推    唯量及唯假

實智觀無義    唯有分別三

彼無故此無    是卽入三性

釋曰. 將入眞觀故說二頌. 名事互爲客其

性應尋思者. 謂名於事爲客事於名爲客.

非稱彼體故. 由定而觀故名尋思. 於二亦

當推唯量及唯假者. 應當推尋義之自性差

別□無. 唯有識量. 唯有自性差別假立. 言

實智者. 應知卽是如實遍智. 謂由四種尋

思爲因. 發生四種如實遍智. 所言觀無義

唯有分別三者. 謂觀於義本無所有. 唯有

三種虛妄分別謂名分別. 自性分別. 差別分

別. 彼無故此無者. 謂義無故分別亦無. 何以

故. 若有所分別義. 可有能緣分別. 由義無

所有故. 當知分別亦無. 是卽入三性者. 謂

於此中悟入三性. 觀見名事互爲客故. 卽

是悟入遍計所執性觀見二種本無有義

唯有分別量. 唯有名自性差別假立故. 卽

是悟入依他起性. 亦不觀見此分別故. 卽

是悟入圓成實性. 如是名爲悟入三性

論曰. 復有敎授二頌. 如分別瑜伽論說

菩薩於定位    觀影唯是心

義想旣滅除    審觀唯自想

如是住內心    知所取非有

次能取亦無    後觸無所得

釋曰. 爲入眞觀授以正敎. 於此義中說其

二頌. 菩薩依定位. 觀影唯是心者. 謂觀似

下        欄

法似義影像. 唯是其心誰能觀. 謂菩薩在何

位於定位. 義想旣滅除審觀唯自想者. 謂此

位中義想旣遣. 審觀似法似義之3想唯是自

心. 如是住內心者. 如攝自心住於無義.

卽是令心住於內心. 知所取亦非有者. 謂了

所取義無所有. 次能取無者. 由所取義旣

是非有. 故能取心能取之性亦不得成. 後觸

無所得者. 謂從此後觸證眞如. 由此眞如

無所得故名無所得

論曰. 復有別五現觀伽他. 如大乘經莊嚴論

說

福德智慧4二資糧       菩薩善備無邊際

於法思量善決已        故了義趣唯言類

若知諸義唯是言        卽住似彼唯心理

便能現證眞法界        是故二相悉□除

體知離心無別物        由此卽會心非有

智者了達二皆無        等住二無眞法界

慧者無分別智力        周遍平等常順行

滅依榛梗過失聚        如大良藥5消衆毒

佛說妙法善成立        安慧幷根法界中

了知念趣唯分別        勇猛疾歸德海岸

釋曰. 復有現觀伽他如經莊嚴論說. 其中

難解於此顯示. 福德智慧二資糧菩薩善備

無邊際者. 資糧有二種. 一福德資糧. 二智慧

資糧. 謂施等三波羅蜜多是福德資糧. 第六

般若波羅蜜多是智慧資糧. 精進波羅蜜多

二資糧攝. 何以故. 若爲智慧而行精進. 是

智慧資糧. 若爲福德而行精進. 是福德資

糧. 如是靜慮波羅蜜多亦通二種. 若緣無

經數:一五九七

經名:攝大乘論釋卷第七

頁數:三五四

上       欄

量而修靜慮. 是福德資糧. 餘是智慧資糧.

如是資糧是誰所有. 謂諸菩薩長遠難度名

無邊際. 如無邊語非無有邊. 但以多故

得無邊稱此亦如是. 於法思量善決已者.

要由定後思惟諸法. 方善決定非餘所能.

故了義趣唯言類者. 謂了知諸義唯意言

爲因. 若知諸義唯1是言卽住似彼唯心理

者. 謂若了知似義顯現唯是意言. 卽住似

義唯心正理. 便能現證眞法界. 是故二相悉

□除者. 謂從此後現證眞如. 永離所取能

取二相. 如入現證次當顯示. 體知離心

無別物由此卽會心非有者. 體知離心無

所緣義. 彼無有故. 卽會能緣心亦非有. 知

者了達二皆無者. 謂諸菩薩了達此二悉皆

是無. 等住二無眞法界者. 謂平等住離義

離心眞實法界. 慧者無分別智力者. 謂諸菩

薩無分別智所有勢力. 周遍平等常順行者.

於平等中隨順而行. 觀契經等一切諸法猶

如虛空性平等故. 內外諸法皆如是觀故名

周遍. 常者時□. 滅依榛梗過失聚如大良

藥*消衆毒者. 滅謂除滅. 依謂所依. 卽所依

中雜染法因極難了故. 如溪谷林榛梗難入.

過失聚者. 是雜染法熏習自性. 佛說妙法善

成立安慧幷根法界中者謂由佛敎善安

其慧置眞如中. 及能緣彼根本心中. 根本

心者. 謂緣如來所有正敎總爲一相. 應知

卽是無分別心. 了知念趣唯分別者. 謂彼

安住根本心已. 爲說正敎. 由後得智念諸

義趣. 知此念趣唯是分別. 勇猛疾歸德海

中      欄

岸者. 謂諸菩薩由無分別智及後得智巧方

便故. 速趣佛果功德海岸. 如是五頌總略

義者. 謂第一頌顯資糧道. 第二初半顯加

行道. 後半第三顯於見道第四一頌顯於修

道. 第五一頌顯究竟道

攝大乘論釋卷第*六

攝大乘論釋卷第2七

世親菩薩造

*三藏法師玄□奉     詔釋

彼入因果分第五

論曰. 如是已說入所知相. 彼入因果云何可

見. 謂由施戒忍精進靜慮般若六種波羅蜜

多. 云何由六波羅蜜多得入唯識. 復云何

六波羅蜜多成彼入果. 謂此菩薩不著財

位. 不犯尸羅. 於苦無動. 於修無懈. 於如

是等散動因中. 不現行時心專一境. 便能如

理3簡擇諸法. 得入唯識. 菩薩依六波羅蜜

多入唯識已. 證得六種淸淨增上意樂所

攝波羅蜜多. 是故於此. 設離六種波羅蜜

多. 現起加行. 由於聖敎得勝解故. 及由

愛重隨喜欣樂諸作意故. □常無間相應方

便. 修習六種波羅蜜多. 速得圓滿

釋曰. 若於爾時得入唯識. 卽於是時證

得淸淨增上意樂波羅蜜多. 現起加行者. 謂

波羅蜜多現行加行. 由於聖敎得勝解者.

謂卽於此波羅蜜多相應聖敎. 雖極甚深而

下         欄

能信解. 愛重作意者. 謂卽於彼見勝功德

深生愛味. 欣樂作意者. 謂如已到最勝彼

岸. 諸佛所得淸淨意樂. 願我及彼一切有情

亦當證得

論曰. 此中有三頌

已圓滿白法    及得利疾忍

菩薩於自乘    甚深廣大敎

等覺唯分別    得無分別智

希心勝解淨    故意樂淸淨

前及此法流    皆得見諸佛

了知菩提近    以無難得故

由此三頌. 總顯淸淨增上意樂. 有七種相.

謂資糧故. 堪忍故. 所緣故. 作意故. 自體故.

瑞相故. 勝利故. 如其次第諸句伽他應知

顯示

釋曰. 如是淸淨增上意樂有何等相. 而能

攝彼波羅蜜多. 爲答此問. 次說三頌顯

示其相. 已圓滿白法者. 謂先於彼勝解行

地. 善備資糧故. 於此中白法圓滿. 及得利

疾忍者. 忍有三品. 謂軟中上. 此中最上名

利疾忍. 由是所緣而得淸淨. 次當顯示. 菩

薩於自乘甚深廣大敎者. 謂於大乘名於

自乘. 此中宣說無量甚深廣大事故. 法無我

性名甚深事. 虛空藏等諸三摩地名廣大事.

由是作意而得淸淨. 次當顯示. 等覺唯分

別得無分別智者. 謂若覺知一切諸法唯

有分別. 卽能獲得無分別智. 意樂自體. 次

當顯示. 希心勝解淨故意樂淸淨者. 欲及勝

解俱淸淨故意樂淸淨. 應知此中欲名希心.

經數:一五九七

經名:攝大乘論釋卷第七

頁數:三五五

上       欄

信名勝解. 意樂瑞相. 次當顯示. 前及此法

流皆得見諸佛者. 1前謂意樂淸淨位前. 此

謂意樂淸淨位中. 皆得見佛是其瑞相. 言

法流. 謂定位中. 意樂勝利. 次當顯示. 了知

菩提近以無難得故者. 謂此位中見菩提近

得. 彼能得勝方便故. 得不爲難. 此三頌中

顯示淸淨增上意樂. 有如是資糧. 如是堪

忍. 如是所緣. 如是作意. 如是自體. 如是瑞

相. 如是勝利. 由此三頌. 成立淸淨增上意

樂所有體相

論曰. 何因緣故波羅蜜多唯有六數. 成立對

治所治障故. 證諸佛法所依處故. 隨順成

熟諸有情故. 爲欲對治不發趣因故. 立施

戒波羅蜜多. 不發趣因. 謂著財位. 及著室

家. 爲欲對治雖已發趣復退還因故. 立忍

進波羅蜜多. 退還因者. 謂處生死. 有情違犯

所生衆苦. 及於長時善品加行所生疲怠. 爲

欲對治雖已發趣不復退還而失壞因故.

立定慧波羅蜜多. 失壞因者. 謂諸散動及邪

惡慧. 如是成立對治所治障故. 唯立六數.

又前四波羅蜜多不是散動因. 次一波羅蜜

多不散動成就. 此不散動爲依止故. 如實

等覺諸法眞義. 便能證得一切佛法. 如是

證諸佛法所依處故唯立六數. 由施波羅

蜜多故. 於諸有情能正攝受. 由戒波羅蜜

多故. 於諸有情能不毁害. 由忍波羅蜜多

故. 雖遭毁害而能忍受. 由精進波羅蜜多

故. 能助經營彼所應作. 卽由如是攝利因

緣. 令諸有情於成熟事有所堪任. 從此已

中       欄

後. 心未定者令其得定. 心已定者令得解

脫. 於開悟時彼得成熟. 如是隨順成熟一

切有情. 唯立六數應如是知

釋曰. 成立對治所治障中. 失壞因謂邪惡慧

者. [&FFFF]#倒執取名邪惡慧. 如諸外道. 由邪惡

慧而失壞故. 餘義可知. 證諸佛法所依處

者. 謂證一切佛法因故. 由此第二成立因

緣. 波羅蜜多其數唯六不增不減. 此不散動

爲依止故. 如實等覺諸法眞義者. 依止靜

慮波羅蜜多. 能起般若波羅蜜多如實等覺

諸法眞義. 餘義可知. 第三成立數因緣中. 隨

順成熟諸有情者. 謂爲隨順成熟一切有

情類故. 唯立六數不增不減. 其心未定令

得定者. 謂得靜慮波羅蜜多心. 已得定令

解脫者. 謂得般若波羅蜜多. 於開悟時彼

得成熟者. 謂敎授時令彼成熟

論曰. 此六種相云何可見. 由六種最勝故.

一由所依最勝謂菩提心爲所依故. 二由

事最勝. 謂具足現行故. 三由處最勝. 謂一切

有情利益安樂事爲依處故. 四由方便善巧

最勝. 謂無分別智所攝受故. 五由□向最勝.

謂□向無上正等菩提故. 六由淸淨最勝.

謂煩惱所知二障無障所集起故. 若施是波

羅蜜多邪. 設波羅蜜多是施耶. 有施非波羅

蜜多. 應作四句. 如於其施. 如是於餘波羅

蜜多亦作四句如應當知

釋曰. 以何等相. 施等得名波羅蜜多. 由諸

世間及聲聞等. 亦有施等. 是故決定應說

其相. 謂六最勝爲施等相所依最勝者. 謂菩

下        欄

提心爲所依止. 事最勝者. 謂無有一於內

外事具足現行. 唯有菩薩能具現行. 處最

勝者. 謂以一切有情利益安樂爲處. 方便

善巧最勝者. 謂三輪淸淨是. 此中所取方便

善巧. 由無施物施者受者三分別故. 如是

無分別智所攝. 施等得名波羅蜜多. □向最

勝者. 謂以施等□心無上正等菩提. 淸淨

最勝者. 謂至佛果施等方淨. 爾時解脫煩

惱所知二種障□所集起故. 若施是波羅蜜

多邪設波羅蜜多是施耶者. 是2問於答中.

有施非波羅蜜多. 謂離六種最勝而行布

施. 有波羅蜜多非施. 謂六種最勝所攝. 戒

等有亦施亦波羅蜜多. 謂六種最勝所攝. 布

施有非施非波羅蜜多. 謂離六種最勝而行

戒等. 如是一切處作四句應知

論曰. 何因緣故如是六種波羅蜜多此次第

說. 謂前波羅蜜多隨順生後波羅蜜多故

釋曰. 如是六種波羅蜜多依生前後說此

次第

論曰. 復次此諸波羅蜜多訓釋名言云何可

見. 於諸世間聲聞獨覺施等善根. 最爲殊

勝能到彼岸. 是故通稱波羅蜜多. 又能破

裂□[&FFFF]#貧窮. 及能引得廣大財位福德資糧

故名爲施. 又能息滅惡戒惡趣. 及能取得

善趣等持. 故名爲戒. 又能滅盡忿怒怨□.

及能善住自他安隱. 故名爲忍. 又能遠離

所有懈怠惡不善法. 及能出生無量善法. 令

其增長. 故名精進. 又能消除所有散動. 及

能引得內心安住. 故名靜慮. 又能除遣一

經數:一五九七

經名:攝大乘論釋卷第七

頁數:三五六

上       欄

切見趣諸邪惡慧. 及能眞實品別知法. 故名

爲慧

釋曰. 今當顯示訓釋名言. 且釋總名. 由此

一切能到彼岸. 是故說名波羅蜜多. 起諸

世間聲聞獨覺施等彼岸. 是故通名波羅蜜

多. 次釋別名. 以於因時破□惠施. 果時能

裂一切貧窮. 及於果時引大財位廣福資

糧. 故名爲施. 又於因時息諸惡戒. 果時能

滅一切惡趣. 及於未來能取善趣. 於現在

世能得等持. 故名爲戒. 如是一切波羅蜜

多訓釋言1詞如應當說. 及能善住自他安

隱者. 謂於自身不爲忿怒過失所惱. 不

生他苦故得安隱

論曰. 云何應知修習如是波羅蜜多. 應知

此修略有五種. 一現起加行修. 二勝解修. 三

作意修. 四方便善巧修. 五成所作事修. 此中

四修如前已說. 成所作事修者. 謂諸如來任

運佛事無有休息. 於其圓滿波羅蜜多. 復

更修習六到彼岸. 又作意修者. 謂修六種意

樂所攝. 愛重隨喜欣樂作意. 一廣大意樂. 二

長時意樂. 三歡喜意樂. 四荷恩意樂. 五大志

意樂. 六純善意樂. 若諸菩薩乃至若干無數

大劫. 現證無上正等菩提. 經爾所時一一刹

那. 假使頓捨一切身命. 及以□伽河沙等世

界盛滿七寶. 奉施如來. 乃至安坐妙菩提

座. 如是菩薩布施意樂猶無厭足. 經爾所

時一一刹那. 假使三千大千世界滿中熾火.

於四威儀常乏一切資生衆具. 戒忍精進靜

慮般若心□現行. 乃至安坐妙菩提座. 如是

中       欄

菩薩所有戒忍精進靜慮般若意樂猶無厭

足. 是名菩薩廣大意樂. 又諸菩薩卽於此

中無厭意樂. 乃至安坐妙菩提座. 常無間

息. 是名菩薩長時意樂. 又諸菩薩以其六種

波羅蜜多饒益有情. 由此所作深生歡喜

□益有情. 所不能及. 是名菩薩歡喜意樂.

又諸菩薩以其六種波羅蜜多饒益有情.

見彼於己有大恩德. 不見自身於彼有

恩. 是名菩薩荷恩意樂. 又諸菩薩卽以如

是六到彼岸所集善根. 深心□施一切有情.

令得可愛勝果異熟. 是名菩薩大志意樂.

又諸菩薩復以如是六到彼岸所集善根. 共

諸有情□心無上正等菩提. 是名菩薩純善

意樂. 如是菩薩修此六種意樂所攝愛重作

意. 又諸菩薩於餘菩薩六種意樂. 修習相應

無量善根. 深心隨喜. 如是菩薩修此六種意

樂所攝隨喜意樂. 又諸菩薩深心欣樂一切

有情六種意樂所攝. 六種到彼岸修. 亦願自

身與此六種到彼岸修□不相離. 乃至安

坐妙菩提座. 如是菩薩修此六種意樂所攝

欣樂作意. 若有聞此菩薩六種意樂所攝作

意修已. 但當能起一念信心. 尙當發生無

量福聚. 諸惡業障亦當消滅. 何肉菩薩

釋曰. 五種修中. 現起加行修者. 謂於現起加

行而修. 成所作事修者. 謂諸如來安住法

身. 有無功用所作佛事. 常無休息. 於其六

種波羅蜜多雖無現行. 然爲攝益諸有情

故. □常現行成所作事. 於爾所時一一刹

那者. 假使以三無數劫量爲一刹那. 如是

下      欄

刹那積集時量. 乃至菩提. 經爾所時一一刹

那假使頓捨一切身命等. 其義易了. 應隨

本文. 如此次第積集時量乃至菩提. 經爾所

時一一刹那. 假令爲起一戒等心. 處在三

千大千世界滿中熾火. □乏一切資生衆具.

此言顯示住處艱難資緣乏少. 此中意樂無

有厭足. 當知卽是廣大意樂. 卽此長時□

無間斷. 當知卽是長時意樂. 長者久也. 餘

義易了. 諸惡業障亦當消滅者. 此中意說

滅彼能與異熟功能. 或對治彼往惡趣力

論曰. 此諸波羅蜜多差別云何可見. 應知一

一各有三品. 施三品者. 一法施. 二財施. 三

無畏施. 戒三品者. 一律儀戒. 二攝善法戒. 三

饒益有情戒. 忍三品者. 一耐怨害忍. 二安受

苦忍. 三諦察法忍. 精進三品者. 一被甲精進.

二加行精進. 三無怯弱無退轉無喜足精進.

靜慮三品者. 一安住精慮. 二引發靜慮. 三戒

所作事靜慮. 慧三品者. 一無分別加行慧. 二

無分別慧. 三無分別後得慧

釋曰. 於此宣說波羅蜜多品差別中. 顯示體

性各三差別. 此中何故說法施等三種差別.

謂由法施故資他善根. 由財施故資益他

身. 由無畏施故資益他. 以是因緣故說

三施. 三種戒中. 律儀戒者是依持戒. 爲欲

建立其餘二戒. 是故安住. 所以者何. 住律

儀者. 便能建立攝善法戒. 由此修集一切

佛法. 證大菩提. 復能建立益有情戒. 由此

故能成熟有情. 三種忍中. 耐怨害忍. 能忍

受他所作怨害. 勤修饒益有情事時. 由此

經數:一五九七

經名:攝大乘論釋卷第七

頁數:三五七

上          欄

忍力遭生死苦而不退轉. 安受苦忍. 能正

忍受所遭衆苦. 由此忍力. 於生死中雖受

衆苦而不退轉. 諦察法忍堪能審諦觀察

諸法. 由此忍力. 建立次前所說二忍. 三精

進中其體差別. 卽薄伽梵契經中說. 有勢有

勤有勇堅猛. 不捨善□. 彼經五句卽是. 此

中三精進體之所解釋. 由被甲精進故. 最

初有勢. 由加行精進故. 於加行時能有精

勤. 由無怯弱無退轉無喜足精進故. 如其

次第於此後時有勇堅猛. 不捨善□故.

由此三釋彼五句. 所以者何. 或有最初爲

心無上正等菩提. 雖有勢力而加行時不

能策勵. 故說有勤. 雖復有勤心或怯弱. 爲

對治彼故說有勇. 由有勇故心無退屈.

應知怯弱卽是退屈. 心雖無怯. 逢生死苦

心或退轉. 由此退失所心佛果. 爲對治彼

立無退轉. 無1轉退者. 卽是堅猛故無退轉.

顯示堅猛. 由堅猛故逢苦不退. 有雖逢

苦能不退轉. 而得少善便生喜足. 由此不

證無上菩提. 是故次須說無喜足. 是不得

少生喜足義. 此卽顯示不捨善□. 由是義

故說三精進. 三靜慮中. 安住靜慮者. 由此

能安現法樂住. 引發靜慮者. 由此引發六

種神通. 成所作事靜慮者. 謂依此故成立所

作利有情事. 是故說名成所作事. 由此義

故靜慮有三. 安立慧體有三種中. 其義易

了

論曰. 如是相攝. 云何可見. 由此能攝一切

善法. 是其相故. 是隨順故. 是等流故

中         欄

釋曰. 如是相攝云何可見者. 此問如是波

羅蜜多與. 諸善法互相攝義云何可見. 由

此能攝一切善法者. 應知由此波羅蜜多.

能具足攝一切善法. 彼亦能攝波羅蜜多. 應

知此中一切善法. 卽是一切菩提分法. 是其

相故者. 是般若相. 是隨順故者. 應知卽是信

輕安等. 是等流故者. 謂六神通及十力等諸

餘功德

論曰. 如是所治攝諸雜染. 云何可見. 是此

相故. 是此因故. 是此果故

釋曰. 如到彼岸攝諸白法. 前已顯示此所

對治亦攝一切諸雜染法. 今當顯示. 是此

相故者. 是貪等相. 是此因故者. 是□等因. 所

謂不信及邪見等. 是此果故者. 謂□犯戒忿

等諸果

論曰. 如是六種波羅蜜多所得勝利. 云何可

見. 謂諸菩薩流轉生死. 富貴攝故. 大生攝

故. 大朋大屬之所攝故. 廣大事業加行成就

之所攝. 無諸惱害性薄塵垢之所攝故. 善

知一切工論明處之所攝故. 勝生無罪乃至

安坐妙菩提座. 常能現作一切有情一切義

利. 是名勝利

釋曰. 今當顯說波羅蜜多所得勝利. 勝生無

罪者. 非如外道雖得勝生而名有罪雜染

汚故. 又彼勝生皆是無常. 波羅蜜多果非無

常. 由說乃至安坐妙菩提座故. 又彼勝生

唯能自利. 不能利他. 由不說彼常能現作

有情義利. 波羅蜜多所得勝果. 常能現作一

切有情一切義利. 如是名爲諸到彼岸. 得

下        欄

無罪等勝果義利

論曰. 如是六種波羅蜜多互相決擇. 云何可

見. 世尊於此一切六種波羅蜜多. 或有處

所以施聲說. 或有處所以戒聲說. 或有

處所以忍聲說. 或有處所以勤聲說. 或

有處所以定聲說. 或有處所以慧聲說.

如是所說有何意趣. 謂於一切波羅蜜多修

加行中. 皆有一切波羅蜜多互相助成. 如是

意趣

釋曰. 於三百頌般若波羅蜜多等經中. 本爲

說一波羅蜜多. 乃說一切波羅蜜多. 於如

是說有何意趣. 於修一時一切相助. 應知

此中有是意趣. 謂修施時防護身. 由此

語有戒波羅蜜多而相助成. 乃至了知施之因

果. 由此有慧波羅蜜多而相助成. 其餘相

助如應當知

論曰. 此中有一□2[&FFFF]#南曰

數相及次第    訓詞修差別

攝所治功德    互決擇應知

釋曰. 次第頌前. 其文易了

3攝大乘論釋彼修差別分第六

論曰. 如是已說彼入因果. 彼修差別云何可

見. 由菩薩十地. 何等爲十. 一極喜地. 二離

垢地. 三發光地. 四焰慧地. 五極難勝地. 六現

前地. 七遠行地. 八不動地. 九善慧地. 十法雲

地. 如是諸地安立爲十. 云何可見. 爲欲

對治十種無明所治障故. 所以者何. 以於

十相所知法界有十無明所治障住. 云何十

相所知法界. 謂初地中由遍行義. 第二地中

經數:一五九七

經名:攝大乘論釋卷第七

頁數:三五八

上        欄

由最勝義. 第三地中由勝流義. 第四地中

由無攝受義. 第五地中由相續無差別義第

六地中由無雜染淸淨義. 第七地中由種種

法無差別義. 第八地中由不增不減義. 相自

在依止義. 土自在依止義. 第九地中由智自

在依止義. 第十地中由業自在依止義. 陀羅

尼門三摩地門自在依止義. 此中有三頌

遍行最勝義    及與勝流義

1如是無攝義    相續無別義

無雜染淨義    種種無別義

不增不減義    四自在依義

法界中有十    不染汚無明

治此所治障    故安立十地

復次應知. 如是無明於聲聞等非染汚. 於

諸菩薩是染汚

釋曰. 依彼因果修位差別. 故問答言. 云何十

相所知法界. 謂初地中由遍行義. 乃至第十

地中由業自在依止義陀羅尼門三摩地門

自在依止義. 由十種相法界可知. 故名十

相所知法界. 謂地地中各有一相所知法界.

由無明力不能了知. 爲欲對治如是無

明故立十地. 又所治障有其十種. 故立十

地. 何等名爲所治十障. 一異生性. 二於諸

有情身等邪行. 三遲鈍性. 於聞思修而有

忘失. 四微細煩惱現行俱生身見等攝. 此最

下品故. 不作意緣故. 遠隨現行故. 應知是微

細. 五於下乘般涅槃. 六[&FFFF]#相現行. 七細相

現行. 八於無相作行. 九於饒益有情事不

作行. 十於諸法中未得自在. 遍行義者. 謂

中        欄

此法界遍一切行. 以無少法非無我故. 若

如是知得入初地. 最勝義者. 謂此法界一切

法中最爲殊勝. 若如是知得入二地. 勝流

義者. 謂大乘敎. 從此所流最爲殊勝. 若如

是知得入三地. 無攝受義者. 謂於此中無

計我所. 無攝我所. 如北洲人無有繫屬.

於此法界若得證時其中都無. 謂有我所.

若如是知得入四地. 相續無差別義者. 謂

於此中體無有異. 非如眼等隨諸有情.

相續差別各各有異. 若如是知得入五地.

無雜染淸淨義者. 謂於此中本無雜染. 性

無染故. 旣無雜染卽無淸淨. 若如是知得

入六地. 種種法無差別義者. 謂於此中契

經等法. 雖有種種差別安立而無有異. 若

如是知得入七地. 不增不減義者. 謂於此

中雜染減時而無有減. 淸淨增時而無有

增. 相自在依止義者. 謂此法界是相自在之

所依止. 於諸相中而得自在. 名相自在.

隨所欲相卽現前故. 土自在依止義者. 謂此

法界是土自在之所依止. 於所現土而得

自在. 名土自在. 如欲令土成金等寶隨

意成故. 若如是知得入八地. 智自在依止

義者. 謂此法界無□辯智自在所依. 若如是

知得入九地. 業自在等依止義者. 謂此法界

是身等業自在所依. 及陀羅尼三摩地門自

在所依. 若如是知得入十地. 如是無明於

聲聞等非染汚者. 由彼不欲入諸地故.

於初地中已能通達一切諸地. 何故次第次

立諸地. 釋此難者. 雖初地中達一切地. 然

下        欄

由此住而得安住. 由此住力建立諸地

論曰. 復次何故初地說名極喜. 由此最初

得能成辦自他義利勝功能故. 何故二地說

名離垢. 由極遠離犯戒垢故. 何故三地說

名發光. 由無退轉等持等至所依止故. 大

法光明所依止故. 何故四地說名焰慧. 由諸

菩提分法焚滅一切障故. 何故五地名極難

勝. 由眞諦智與世間智更互相違. 合此難

合令相應故. 何故六地說名現前. 由緣起

智爲所依止. 能令般若波羅蜜多現在前

故. 何故七地說名遠行. 2至功用行最後邊

故. 何故八地說名不動. 由一切相有功用行

不能動故. 何故九地說名善慧. 由得最勝

無□智故. 何故十地說名法雲. 由得總緣

一切法智. 含藏一切陀羅尼門三摩地門. 譬

如大雲能覆如空廣大障故. 又於法身能

圓滿故

釋曰. 何故初地名爲極喜. 由於此時初得

能辦自他俱利勝堪能故. 諸聲聞等眞現觀

時. 唯得能辦自利堪能. 不得他利故. 彼不

生如是觀喜同諸菩薩. 何故二地名爲離

垢. 由此地中性戒成就. 非如初地思擇護

戒. 性戒成故諸犯戒垢已極遠離. 何故三地

名爲發光. 由此地中與三摩地三摩[&FFFF]#底.

常不相離無退轉故. 於大乘法能作光

明. 何故四地名爲焰慧. 由此地中安住最

勝菩提分法. 由住此故能燒一切極本煩惱

及隨煩惱. 皆爲陸燼. 何故五地名極難勝.

由此地中知眞諦智是無分別. 知諸世間

經數:一五九七

經名:攝大乘論釋卷第七

頁數:三五九

上        欄

工論等智是有分別. 此二相違應修令合. 能

合難合令相應故名極難勝. 何故六地名

爲現前. 謂此地中住緣起智. 由此智力無

分別1住最勝般若波羅蜜多而得現前. 悟

一切法無染無淨. 於第七地當成有行. 第

八地中當成無行. 何故七地名爲遠行. 謂

止地中於功用行得至究竟. 雖一切相不

能動搖. 而於無相猶名有行. 何故八地名

爲不動. 由此地中所有諸相. 及一切行皆不

能動. 無分別智任運流行. 何故九地名爲

善慧. 由此地中無□解智說名爲慧. 此慧

妙善故名善慧. 何故十地名爲法雲. 由此

地中所有總緣一切法智. 譬如大雲. 陀羅尼

門三摩地門. 猶如淨水. 此智所藏如雲含

水. 又如大雲能覆虛空. 如是總緣一切法

智. 普能覆滅諸廣大障. 又於法身能圓滿

者. 如大雲起周遍虛空. 如是此智於諸菩

薩所依法身. 悉能周遍. 此中圓滿意說周

遍

論曰. 得此諸地云何可見. 由四種相. 一得

勝解. 謂得諸地深信解故. 二2得正行. 謂

得諸地相應十種正法行故. 三得通達. 謂

於初地達法界時. 遍能通達一切地故. 四

得成滿. 謂修諸地到究竟故

釋曰. 得成滿者. 應知爾時修習諸地已至

究竟

論曰. 修此諸地云何可見. 謂諸菩薩於地

地中修奢摩他毘[&FFFF]#舍那. 由五種相修. 何

等爲五. 謂集總修無相修無功用修熾盛修

中       欄

無喜足修. 如是五修令諸菩薩成辦五果.

謂念念中3消融一切[&FFFF]#重依止. 離種種想

得法苑樂. 能正了知周遍無量無分限相大

法光明. 順淸淨分無所分別無相現行. 爲令

法身圓成辦. 能正攝受後後勝因

釋曰. 如一一地有五相修. 今當顯示. 修奢

摩他毘[&FFFF]#舍那. 皆由五相□得修習. 諸念

念中*消融一切[&FFFF]#重依止者. 謂煩惱障及所

知障. 無始時來熏習種子. 說名[&FFFF]#重. 此二障

聚由緣總法. 止觀智力念念*消融. 4此中意

取障聚破壞故名*消融. 或令羸損故名

*消融. 離種種想得法苑樂者. 契經等法

住種種性. 遠離如是種種性想. 卽是證得

法苑之樂. 於中可居故名爲苑. 復有餘義.

於隨所受尋伺法中. 不起[&FFFF]#顯領納觀察.

但由止觀憶念光明. 而起微細領納觀察. 能

正了知周遍無量無分限相大法光明者. 謂

正了達十方無邊無分限相. 如善習誦文字

光明名法光明. 順淸淨分無所分別無相現

行者. 謂事成辦諸相應法. 名順淨分無所分

別無相現行. 此中意取所得佛果. 名事成

辦. 爲令報身圓滿成辦能正攝受後後勝

因者. 謂第十地法身說名圓滿第十一佛地

法身說名成辦. 一切因中生佛地者最爲

殊勝. 是故說言能正攝受後後勝因

論曰. 由增勝故說十地中別修十種波羅蜜

多. 於前六地所修六種波羅蜜多. 如先已

說. 後四地中所修四者. 一方便善巧波羅蜜

多. 謂以前六波羅蜜多所集善根. 共諸有

下        欄

情. □心無上正等菩提故. 二願波羅蜜多.

謂發種種微妙大願. 引攝當來波羅蜜多殊

勝衆緣故. 三力波羅蜜多. 謂由思擇修習二

力. 令前六種波羅蜜多無間現行故. 四智波

羅蜜多. 謂由前六波羅蜜多. 成立妙智受用

法樂. 成熟有情故. 又此四種波羅蜜多. 應

知般若波羅蜜多無分別智後得智攝. 又於

一切地中非不修習一切波羅蜜多. 如是

法門是波羅蜜多藏之所攝

釋曰. 由增勝十說十地中別修十種波羅蜜

多者. 謂十地中作如是說. 初地布施皮羅

蜜多最爲增勝. 其餘一切波羅蜜5多非不

修習. 隨力隨分. 乃至第十地智波羅蜜多最

爲增勝. 其餘一切波羅蜜多非不修習. 隨

力隨分. 是故說言. 由增勝故說十地中別

修十種波羅蜜多. 若總相說. 一切地中皆修

一切波羅蜜多. 於前六地所修六種波羅蜜

多如先已說者. 顯示次第別修十種波羅蜜

多. 如次前經. 先說布施波羅蜜多. 最後說

智波羅蜜多. 今此論中如先所說少不具

足. 謂後四地所修四種波羅蜜多. 先所未

說. 若於是處. 唯說六種波羅蜜多. 卽於此

處. 方便善巧等四波羅蜜多攝在其中. 若於

是處宣說十種波羅蜜多. 此中唯說無分別

智. 名爲般若波羅蜜多. 其餘方便善巧等

四波羅蜜多. 後得智攝. 是故於後四種地中.

修餘四種波羅蜜多. 方便善巧波羅蜜多者.

謂後四中先說第一. 共諸有情者. 謂以此

善共諸有情. 如所共有. 今當顯示. 謂以此

經數:一五九七

經名:攝大乘論釋卷第八

頁數:三六○

上       欄

善願心無上正等菩提. 作諸有情一切義

利. 要證菩提. 此意方遂. 是故若有如是思

惟. 所有善根皆悉□向無上菩提. 作諸有情

一切義利. 如是名爲共諸有情. 方便善巧顯

示般若及以大悲. 謂以前六波羅蜜多所集

善根. 共諸有情. 此由大悲□心無上正等

菩提. 不心帝釋等富樂果. 由了知故不起

煩當. 此卽般若. 又由具足方便善巧. 不捨

生死而無染汚. 是故說名方便善巧波羅蜜

多. 謂發種種微妙大願引攝當來波羅蜜多

殊勝衆緣者. 此顯示願波羅蜜多所作事業.

此願卽是波羅蜜多. 是故名願波羅蜜多. 言

當來者. 謂爲當來此是所爲. 第七轉聲. 爲

當來故發種種願. 餘契經說有二種力. 謂

思擇力及修習力. 若雖未有修習力者. 由

思擇力精進修習波羅蜜多故. 說由此波

羅蜜多無間現行. 此顯示力波羅蜜多所作

事業. 謂由前六波羅蜜多成立妙智受用法

樂成熟有情者. 謂由般若波羅蜜多無分

別智自性1等故. 成立如是後得妙智. 復

由此智成立前六波羅蜜多. 由此自爲與

同法者. 受用法樂. 及爲成熟一切有情. 如

是法門是到彼岸藏所攝者. 此中一切大乘

敎法. 皆通說名到彼岸藏. 如是所引十地法

門. 是彼藏攝. 非聲聞藏. 由彼攝故. 一切地

中皆修一切波羅蜜多. 如是諸地遍於一切

諸佛國土. 一切諸佛同所宣說. 是故最勝.

由此法門是最勝故. 於最初時最勝處說.

此處高廣殊妙堅牢. 故名最勝

中        欄

論曰. 復次凡經幾時. 修行諸地可得圓滿.

有五補特伽羅. 經三無數大劫. 謂勝解行補

特伽羅. 經初無數大劫修行圓滿. 淸淨增上

意樂行補特伽羅. 及有相行無相行補特伽

羅. 於前六地及第七地. 經第二無數大劫

修行圓滿. 卽此無功用行補特伽羅. 從此已

上至第十地. 經第三無數大劫修行圓滿

此中有頌

淸淨增上力    堅固心昇進

名菩薩初修    無數三大劫

釋曰. 有五補特伽羅經三無數大劫者. 謂

勝解行補特伽羅. 於解行地中經初無數大

劫修行圓滿. 旣圓滿已通達眞如故. 成淸

淨增上意樂行補特伽羅. 此淸淨增上意樂

行遍十地中. 此在六地名有相行補特伽

羅. 在第七地名無相有功用行補特伽羅.

此經第二無數大劫修行圓滿. 入第八地

名無功用行補特伽羅. 此無功用行猶未成

滿. 若至第九第十地中. 無功用行方得成

滿. 此經第三無數大劫修行圓滿. 如是唯

一補特伽羅. 位差別故建立五種. 譬如預流

一來不還. 如說經三無數大劫得佛菩提.

無始生死數修施等. 數値諸佛. 齊於何時

名最初修三無數劫. 故以2伽他顯釋此問.

淸淨增上力者. 謂善根力及大願力. 由善根

力. 應知所治不能降伏. 由大願力. 應知常

値諸善知識. 堅固心昇進者. 謂發牢固心.

起增進行. 牢固心者. 應知所發大菩提心.

諸惡友力不能令捨. 增進行者. 應知現在

下        欄

及生生中. 善法常增終無退減. 餘義易了

無煩3重釋

攝大乘論釋卷第*七

攝大乘論釋卷第4八

世親菩薩造

*三藏法師玄□奉  詔譯

增上戒學分第七

論曰. 如是已說因果修差別. 此中增上戒殊

勝云何可見. 如菩薩地正受菩薩律儀中說.

復次應知略由四種殊勝故此殊勝. 一由

差別殊勝. 二由共不共學處殊勝. 三由廣大

殊勝. 四由甚深殊勝

釋曰. 此中問答. 辯諸菩薩所學尸羅. 於聲

聞等有大差別故名殊勝. 又此增上戒等

三學. 卽前所說波羅蜜多自性所攝. 何故別

立. 於先所說波羅蜜多. 別義建立. 今當顯

示. 爲顯展轉相因性故別立三學. 謂依尸

羅發生靜慮. 復依靜慮發生般若

論曰. 差別殊勝者. 謂菩薩戒有三品別. 一律

儀戒. 二攝善法戒. 三饒益有情戒. 此中律儀

戒. 應知二戒建立義故. 攝善法戒. 應知修

集一切佛法建立義故. 饒益有情戒. 應知

5成熟一切有情建立義故

釋曰. 差別殊勝. 謂聲聞等唯有一種律儀戒.

無攝善法戒及饒益有情戒. 菩薩具三. 是故

殊勝